鋂

鋂係元素一種，符號Am，原子序號95，係一種人工合成嘅放射性元素，屬於錒系元素之一。佢最早係1944年合成嘅。由美國嘅西博格、詹姆斯同摩根喺俾一個反應堆輻射過嘅鈽入面發現嘅。

名 
鋂用「美洲」嚟起名。對比番佢上一周期嘅銪，係用「歐洲」嚟起名。

基本資料 
鋂嘅原子重量243.0614。佢密度13.69，溶點1267.15，沸點2880，電負度有1.3。

同位素 
鋂係人工合成嘅放射性元素，半衰期最長嘅係鋂-243，有7370年。另一個同位素鋂-241半衰期有458年。

應用 
鋂-241係鈽係核能發電過程嘅副產物，可以大量咁整出嚟，所以好平，可以攞嚟做離子式偵煙探測器。探測器入面嘅鋂-241會係咁放出α射線，咁樣電流就可以通過空氣電離嘅罅隙。當火災嘅煙霧一入咗去條罅，電流就會少咗，測倒有煙霧而響火警鐘，當煙霧散咗之後，電流就會回後原狀，停咗個火警鐘。

錒系元素
人工合成元素